Ir-Regolament tal-Kummissjoni (KE) Nru 996/2002
tal-11 ta’ Ġunju 2002
li jistabilixxi ċerti regoli ta’ applikazzjoni tar-Regolament (KEE) Nru 2019/93 tal-Kunsill rigward l-għajnuna supplimentari fis-settur tal-laħam taċ-ċanga fil-gżejjer żgħar tal-Baħar Eġew
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jistabilixxi l-Komunità Ewropea,
Wara li kkunsidrat ir-Regolament (KEE) Nru 2019/93 tal-Kunsill tad-19 ta’ Lulju 1993 li jwassal għal miżuri speċifiċi għal ċerti prodotti agrikoli favur il-gżejjer żgħar tal-Baħar Eġew [1], kif l-aħħar emendat bir-Regolament (KE) Nru 442/2002 [2], u b’mod partikolari l-Artikolu 6, paragrafu 4 tiegħu,
Billi:
(1) Ir-Regolament (KEE) Nru 2019/93, li jistabbilixxi, b’mod partikolari, miżuri speċifiċi favur it-trobbija ta’ bhejjem għal-laħam taċ-ċanga fil-gżejjer żgħar tal-Baħar Eġew, ġie emendat b’mod sostanzjali mir-Regolament (KE) Nru 442/2002. Wara din l-emenda, bl-għan li jkun hemm kjarezza legali, dispożizzjonijiet ġodda għandhom jiġu adottati biex ir-Regolament imsemmi jiġi implimentat rigward l-għajnuna supplimentari lill-prodotturi tal-laħam taċ-ċanga u u tal-vitella u r-Regolament tal-Kummissjoni(KEE) Nru 2889/93 tal-21 ta’ Ottubru 1993 li jistabbilixxi ċerti dispożizzjonijiet iddettaljati għall-applikazzjoni tar-Regolament (KEE) Nru 2019/93 rigward iż-żieda fuq il-premium speċjali lill-produtturi tal-laħam taċ-ċanga u l-vitella u rigward il-premium għaż-żamma tal-baqar tal-ħalib għandu jiġi rrevokat [3].
(2) Skond l-Artikolu 6, paragrafu 2, tar-Regolament (KEE) Nru 2019/93, għajnuna għas-simna ta’ annimali taċ-ċanga gniedes tingħata lill-produtturi tal-laħam taċ-ċanga u tal-vitella bħala żieda mal-premium speċjali msemmi fl-Artikolu 4 tar-Regolament (KE) Nru 1254/1999 tal-Kunsill tas-17 ta’ Mejju 1999 fuq l-organizzazzjoni komuni tas-swieq fis-settur tal-laħam taċ-ċanga u tal-vitella [4], kif l-aħħar emendat mir-Regolament (KE) Nru 2345/2001 tal-Kummissjoni [5]. Skond l-Artikolu 6, subparagrafu 2, it-tieni parti tiegħu, dan is-suppliment għandu jingħata għal massimu ta’ 12000 gendus kull sena skond il-limitu reġjonali li jistipula l-Artikolu 4, paragrafu 1 u 4, tar-Regolament (KE) Nru 1254/1999.
(3) 3) Sabiex ma jkunx hemm kumplikazzjoni fil-ġestjoni amministrattiva, jaqbel li ssir dispożizzjoni biex tiġi sottomessa applikazzjoni waħda għall-għajnuna supplementari skond ir-Regolament (KEE) Nru 2019/93, kif ukoll għall-premiums skond ir-Regolament (KE) Nru 1254/1999.
(4) Il-miżuri maħsuba f’dan ir-Regolament huma konformi ma’ l-opinjoni tal-Kumitat ta’ Ġestjoni tal-Laħam taċ-Ċanga,
ADOTTAT DAN IR-REGOLAMENT:
Artikolu 1
1. L-għoti tal-kumpens speċjali għas-simna ta’ gniedes, maħsub fl-Artikolu 6, paragrafu 2, tar-Regolament (KEE) Nru 2019/93, għandu jingħata fil-qafas tad-dispożizzjonijiet tar-Regolament (KE) Nru 1254/1999 applikabbli għal talbiet ta’ benefiċċju għal premium speċjali għas-simna ta’ gniedes.
Dan is-suppliment għandu jingħata sa massimu ta’ 12000 gendus kull skond il-limitu reġjonali li jsemmi l-Artikolu 4, paragrafi 1 u 4, tar-Regolament (KE) Nru 1254/1999. F’dan il-limitu, it-tnaqqis proporzjonali li jissemma fl-Artikolu 4, paragrafu 4, tar-Regolament imsemmi, ma jgħoddx.
2. L-għoti tal-kumpens għall-manteniment tal-baqar tal-ħalib, imsemmi fl-Artikolu 6, paragrafu 3, tar-Regolament (KEE) Nru 2019/93 isir fil-qafas tad-dispożizzjonijiet tar-Regolament (KE) Nru 1254/1999 applikabbli għat-talbiet ta’ benefiċċju għall-premium għall-manteniment tal-baqar tal-ħalib.
Artikolu 2
L-għajnuna supplimentari li tissemma fl-ewwel Artikolu, paragrafi 1 u 2, kif ukoll il-premium speċjali minn naħa u l-premium għall-manteniment tal-baqar tal-ħalib minn naħa l-oħra, imsemmija mir-Regolament (KE) Nru 1254/1999, jidhru f’talba waħda min-naħa tal-produttur, skond id-dispożizzjonijiet tar-Regolament imsemmi.
Artikolu 3
1. L-awtoritajiet Griegi għandhom jinfurmaw lill-Kummissjoni mingħajr dewmien bid-dispożizzjonijiet li huma eventwalment jadottaw għall-għoti ta’ l-għajnuna supplimentari li tissemma fl-ewwel Artikolu.
2. L-awtoritajiet Griegi għandhom jinfurmaw kull sena lill-Kummissjoni, mhux aktar tard mill-31 ta’ Lulju għas-sena ta’ qabel, bin-numru ta’ bhejjem li għalih l-għajnuna supplimentari li tissemma fl-ewwel Artikolu, paragrafi 1 u 2, ġiet mitluba u mogħtija.
Artikolu 4
Ir-Regolament (KEE) Nru 2889/93 hu rrevokat.
Artikolu 5
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Hu applikabbli mid-data tad-dħul fis-seħħ ’il quddiem. Madankollu, l-Artikolu 2 hu applikabbli mill-ewwel ta’ Jannar 2003 ’il quddiem.
Dan ir-Regolament għandu jorbot fl-intier tiegħu u japplika direttament f’kull Stat Membru.
Magħmul fi Brussell, fil-11 ta’ Ġunju 2002.